Црква има основу једнобродне грађевине, њена унутрашњост је пиластрима подељена на три травеја, док се на источној страни налази широка олтарска апсида. Направљена је од крупног, тесаног камења, са прозорским оквирима од, највероватније радочелског, мермера беле боје, док су јој фасаде подељене слепим луковима, карактеристичним за романичко градитељство у Приморју.